Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 725

(2) A Brüsszeli Nómenklatúra szerinti 27.09 vtsz. alá tartozó kőolajtermékek termeléséhez nyújtott támogatásokra e szerződés 92. cikke (3) bekezdésének c) pontját kell alkalmazni, amennyiben ilyen támogatások bizonyulnak szükségesnek ahhoz, hogy a kőolaj árát a tagállami európai kikötő szerinti CIF világpiaci áron tartsák. Az első két szakaszban a Bizottság csak annyiban él a 93. cikkben megállapított jogkörökkel, amennyiben az az e támogatásokkal való visszaélés megakadályozásához szükséges. Kelt Rómában, az ezerkilencszázötvenhetedik év március havának huszonötödik napján. P. H. SPAAK J. Ch. SNOY et d'OPPUERS ADENAUER HALLSTEIN PINEAU M. FAURE Antonio SEGNI Gaeteno MARTINO BECH Lambert SCHAUS J. LUNS J. LINTHORST HOMAN 2004/60/II. szám I. 10. Jegyzőkönyv az Európai Gazdasági Közösséget létrehozó szerződésnek a Holland Királyság Európán kívüli részeire történő alkalmazásáról A MAGAS SZERZŐDŐ FELEK, TÖREKEDVE ARRA, hogy az Európai Gazdasági Közösséget létrehozó szerződés aláírásakor a Holland Királyság vonatkozásában meghatározzák e szerződés 227. cikkének hatályát, MEGÁLLAPODTAK a következő rendelkezésekben, amelyeket e szerződéshez csatolnak: A Holland Királyság Kormánya, a Királyság alkotmányos berendezkedésénél fogva, amely az 1954. december 29-ei Statútumból következik, a 277. cikktől eltérve kizárólag a Királyság Európában lévő része és Holland Új-Guinea vonatkozásában jogosult e szerződés megerősítésére. Kelt Rómában, az ezerkilencszázötvenhetedik év március havának huszonötödik napján. P. H. SPAAK J. Ch. SNOY et d'OPPUERS ADENAUER HALLSTEIN PINEAU M. FAURE Antonio SEGNI Gaeteno MARTINO BECH Lambert SCHAUS J. LUNS J. LINTHORST HOMAN 2004/60/II. szám I. 11. Végrehajtási Egyezmény a tengerentúli országoknak és területeknek a Közösséggel való társulásáról A MAGAS SZERZŐDŐ FELEK, AZZAL AZ ÓHAJJAL, hogy az e szerződés 136. cikkében előírt végrehajtási egyezményt megállapítsák, MEGÁLLAPODTAK a következő rendelkezésekben, amelyeket e szerződéshez csatolnak:

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes